
                           COMUNICAT DE PRESĂ  

În data de 7 mai, Asocierea RER Vest – RETIM a demarat o campanie de colectare a deșeurilor voluminoase și periculoase în ZONA 2 a județului Alba, respectiv în orașele Sebeș, Cugir, respectiv comunele Daia Română, Cut, Șpring, Doștat, Gârbova, Câlnic, Săsciori, Pianu, Săliștea, Blandiana, Vințu de Jos, Ceru-Băcăinți, Șibot și Șugag.

Le reamintim clienților noștri că astfel de deșeuri NU se depozitează în sau lângă recipientele de colectare a deșeurilor menajere și este interzisă abandonarea acestora în locuri neamenajate. Soluția legală și gratuită de debarasare a acestor deșeuri este predarea lor la containerele speciale ale Asocierii RER Vest - RETIM în cadrul unor astfel de campanii trimestriale. 

Campania de colectarea a deșeurilor voluminoase se va desfășura în perioada 7 mai 2024 – 27 iunie 2024, iar cea pentru periculoase între 28 iunie–30 iulie 2024, iar informațiile referitoare la locațiile și datele amplasării containerelor destinate acestor tipuri de deșeuri pot fi consultate și pe site-ul RER Vest, accesând link-ul următor:  https://rervest.ro/alba/campanii-sezoniere/ 

CINE poate preda deşeuri voluminoase 
Cetățenii din localităţie menţionate mai sus pot depune prin aport voluntar și gratuit deșeurile voluminoase în containerele special puse la dispoziție în punctele de colectare și între orele menționate în tabelele de mai jos. 

CE se poate preda în cadrul acestei campanii
DEŞEURILE VOLUMINOASE sunt: 
-           mobilier, comode, mese de cafea, de toaletă, decorative

-           mese de scris pentru copii, rafturi, etajere, etajere metalice 
-           covoare, carpete, preșuri
-           canapele, paturi, dulapuri, birouri, scaune, banchete, saltele
-           oale 
-           ceasuri
-           perdele, draperii 
-           dulapuri de baie, suporturi prosoape
-           lustre, tablouri 
-           obiecte sanitare, căzi, vase de toaletă, robineți, cabine de duș (fără sticlă), suporturi, baterii sanitare, chiuvete, bideuri, capace vase de toaletă, lavoare, rezervoare de apă pentru vase de toaletă
-          obiecte mari de folosință îndelungată precum: calorifere fontă, calorifere aluminiu, uși, tocuri de uși şi tocuri de geamuri (fără sticlă), fără tâmplărie PVC.

DEŞEURILE PERICULOASE din menajer sunt: 
-          ambalaje care conţin reziduri de substanţe periculoase sau sunt contaminate cu substanţe periculoase
-           materiale de lustruire şi îmbrăcăminte de protecţie contaminate cu substanţe periculoase
-           vopsele, cerneluri, adezivi şi răşini cu conţinut de substanţe periculoase
-           baterii şi acumulatori cu plumb, mercur, Ni-Cd, alcaline sau baterii şi acumulatori nesortate conţinând aceste baterii 
-           solvenţi, acizi, alcali 
-           uleiuri şi grăsimi, altele decât cele comestibile
-           detergenţi cu conţinut de substanţe periculoase
-           spray-uri de vopsea, spumă
-           deşeuri din lemn cu conţinut de substanţe periculoase, 
-           pesticide
-           deşeuri de vopsele şi lacuri cu conținut de solvenți organici sau alte substanțe periculoase.

CE NU se poate preda în cadrul acestei campanii
· NU se preiau alte categorii de deșeuri: reziduale, reciclabile, de construcții, vegetale;
· NU se colectează deșeurile de echipamente electrice, electronice și electrocasnice (televizoare, mașini de spălat, frigidere, radio-uri, echipamente de iluminat, computere, etc). 

De asemenea, operatorii serviciului de Call Center sunt disponibili la numărul +40 374 885 694, de luni până vineri, între orele 07.00 – 19.00. 

Despre Asocierea RER Vest - RETIM Ecologic Service și RER Group 
Asocierea RER Vest SA – RETIM Ecologic Service a fost înființată cu scopul de a oferi servicii de salubritate profesioniste locuitorilor din județul Alba. Astfel, în urma câștigării licitației organizată de ADI Salubris Alba, în anul 2019, asocierea este responsabilă de colectarea și sortarea deșeurilor din Zona 1: orașele Alba Iulia, Aiud, Ocna Mureș, Teiuș, respectiv comunele Ciugud, Berghin, Ohaba, Mihalț, Stremț, Galda de Jos, Cricău, Întregalde, Ighiu, Sântimbru, Râmeț, Rădești, Rimetea, Lopadea Nouă, Livezile, Mirăslău, Ponor, Hopârta, Fărău, Noșlac, Lunca Mureșului, Unirea, și Zona 2: orașele Sebeș, Cugir, respectiv comunele Daia,Cut, Spring, Doștat, Gârbova, Câlnic, Săsciori, Pianu, Săliștea, Blandiana, Vințu de Jos, Ceru-Băcăinți, Șibot, Șugag. 
RER Group a fost înființat în anul 1994 de către concernul german RWE, desfășurând activități în domeniul salubrității, recuperării ecologice și reciclării. Grupul RER deține șapte companii – REBU, RETIM, RER Sud, RER Brăila, RER Vest, RER Servicii SRL și RER DATA, iar la finalul anului 2021 avea 2300 de angajați. 

